PATVIRTINTA

\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_ įsakymu Nr. \_\_\_\_

[JURIDINIO ASMENS PAVADINIMAS]

ELEKTRONINIŲ NUOMOS KONKURSŲ ORGANIZAVIMO IR VYKDYMO INFORMACINIŲ TECHNOLOGIJŲ PRIEMONĖMIS TVARKOS APRAŠAS

**I. BENDROJI DALIS**

 1. [JURIDINIO ASMENS PAVADINIMAS] elektroninių nuomos konkursų organizavimo ir vykdymo informacinių technologijų priemonėmis tvarkos aprašas (toliau – Aprašas) reglamentuoja [JURIDINIO ASMENS PAVADINIMAS] (toliau – Nuomos konkurso organizatorius) elektroninių nuomos konkursų, kuriuose išnuomojamas Nuomos konkurso organizatoriui [NUOSAVYBĖS TEISE] / [PATIKĖJIMO TEISE] priklausantis [NEKILNOJAMASIS IR/ARBA KILNOJAMASIS] turtas, organizavimą ir vykdymą informacinių technologijų priemonėmis interneto svetainėje [www.evarzytynes.lt](http://www.evarzytynes.lt).

1. Apraše vartojamos sąvokos:

 2.1. ***Nuomos konkursas*** – laikinas turto perleidimas naudotis išnuomotu turtu už atlygį, vykdomas informacinių technologijų priemonėmis specialiojoje interneto svetainėje, siekiant elektroniniu nuomos konkurso būdu nustatyti turto nuomos kainą ir turto nuomininką.

 2.2. ***Dalyvis*** – asmuo, pageidaujantis dalyvauti Nuomos konkurse, patvirtinęs savo tapatybę, įvykdęs Nuomos konkurso organizatoriaus skelbime nustatytus reikalavimus, užsiregistravęs į Nuomos konkursą ir patvirtinęs apie susipažinimą su skelbime nurodytomis Nuomos konkurso sąlygomis bei nuomos konkurso organizavimo ir vykdymo tvarka, taip pat patvirtinęs apie sutikimą tvarkyti jo asmens duomenis ir Nuomos konkurso organizatoriaus patvirtintas dalyviu.

 2.3.***Dalyvio pradinis įnašas*** – Nuomos konkurso organizatoriaus skelbime nurodyta konkreti pinigų suma eurais, kurią asmuo privalo sumokėti į Nuomos konkurso organizatoriaus skelbime nurodytą banko sąskaitą prieš registruodamasis į Nuomos konkursą.

 2.4. ***Dalyvio registravimo mokestis*** – Nuomos konkurso organizatoriaus skelbime nurodyta konkreti pinigų suma eurais, kurią asmuo privalo sumokėti į Nuomos konkurso organizatoriaus skelbime nurodytą banko sąskaitą prieš registruodamasis į Nuomos konkursą (jeigu taikoma) ir kuri negrąžinama, neįskaitoma į turto nuomos kainą.

 2.5. **Nuomos konkurso laimėtojas** – didžiausią turto nuomos kainą pasiūlęs dalyvis, kuris paskelbtas elektroninio Nuomos konkurso laimėtoju.

**II SKYRIUS**

**NUOMOS KONKURSO SKELBIMAS**

 3. Nuomos konkurso organizatorius apie rengiamą Nuomos konkursą ne vėliau kaip prieš 5 (penkias) kalendorines dienas iki dalyvių registravimo į Nuomos konkursą pradžios paskelbia specialiojoje interneto svetainėje [www.evarzytynes.lt](http://www.evarzytynes.lt). [galima papildomai nurodyti kitas interneto svetaines www. bei www., jei Nuomos konkurso organizatorius nenusprendžia kitaip].

 4. Skelbime apie nuomos konkursą nurodoma:

7.1. nuomos konkurso organizatoriaus pavadinimas, kodas ir buveinė;

7.2. nuomos konkurso organizatoriaus darbuotojo, atsakingo už informacijos teikimą, vardas ir pavardė, pareigos, kontaktinis telefono numeris ir elektroninio pašto adresas;

7.3. informacija apie išnuomojamą turtą:

7.3.1. išnuomojamo turto pavadinimas;

7.3.2. išnuomojamo turto naudojimo paskirtis;

7.3.3. išnuomojamo turto pagaminimo metai (jeigu reikia);

7.3.4. išnuomojamo turto techniniai duomenys (jeigu reikia);

7.3.5. išnuomojamo turto sertifikato duomenys (jeigu pagal teisės aktų reikalavimus jam atitikties sertifikatas privalomas);

7.3.6. išnuomojamo turto registracijos registre duomenys (jeigu pagal teisės aktų reikalavimus jį registruoti privaloma);

7.4. pradinė turto nuomos mėnesio kaina be PVM (kaina nurodoma už mėnesį); ji apvalinama pagal matematines skaičių apvalinimo taisykles iki sveikojo skaičiaus (t. y. nurodoma kaina eurais be centų);

7.5. minimalus nuomos kainos didinimo intervalas;

7.6. registravimo į nuomos konkursą pradžios ir pabaigos data (valandos, minutės);

7.7. nuomos konkurso pradžios ir pabaigos data (valandos, minutės);

7.8. išnuomojamo turto apžiūros vieta, data, laikas ir sąlygos (jeigu taikoma);

7.9. dalyvio registravimo mokesčio dydis ir jo sumokėjimo terminas (jeigu taikoma);

7.10. dalyvio pradinio įnašo dydis ir jo sumokėjimo terminas;

7.11. turto nuomos terminas (pradžia ir pabaiga);

7.12. kitos, jeigu tokios yra, sąlygos, kurias turto nuomininkas ir nuomos konkurso laimėtojas turės atitikti ir (arba) įgyvendinti, iki bus sudaryta nuomos sutartis ir (arba) nuomos sutarties įgyvendinimo laikotarpiu;

7.13. nuomos konkurso organizatoriaus sąskaitos (-ų), į kurią (-ias) turi būti sumokamas dalyvio pradinis įnašas, dalyvio registravimo mokestis (jeigu taikoma) ir atsiskaitoma už nuomojamą turtą, numeris (-iai);

7.14. atsiskaitymo už nuomojamą turtą terminas bei tvarka ir / arba nuomos sutarties sąlygos, įsipareigojimų įvykdymo užtikrinimo priemonės (jeigu taikoma);

7.15. dalyvio registravimo mokesčio (neįvykus nuomos konkursui, atšaukus nuomos konkursą, kitais atvejais) grąžinimo tvarka ir terminai;

7.16. pradinio įnašo (neįvykus nuomos konkursui, atšaukus nuomos konkursą, nelaimėjusiems dalyviams, kitais atvejais) grąžinimo tvarka ir terminai;

7.17. kitos turto nuomos sąlygos ir informacija, kurias būtina atskleisti ir viešinti. [PVZ.: potencialiems nuomininkams, nuomos konkurso dalyviams yra rekomenduojama asmeniškai atlikti išnuomojamo turto patikrą/ apžiūrą vietoje ir savarankiškai patikrinti visos, jų manymu, reikalingos informacijos, įskaitant, bet neapsiribojant, informacija apie mokesčius, mokėtinus už turtui teiktas komunalines ir kitas paslaugas, kitus mokesčius, susijusius su išnuomojamu turtu. Tokie patikrinimo veiksmai privalo būti atlikti iki nuomos konkurso pradžios] [kas moka notarines išlaidas (jeigu taikoma)]

**III SKYRIUS**

**NUOMOS KONKURSO DALYVIŲ REGISTRAVIMAS**

8. Asmuo, pageidaujantis dalyvauti Nuomos konkurse, turi registruotis į jį Nuomos konkurso skelbime nurodytu registravimo laiku. [Asmens registracijos žingsniai, varžymasis detalizuoti naudotojo instrukcijoje patalpintoje adresu <https://www.evarzytynes.lt/evs/instructions.do>]

9. Asmens registravimas į Nuomos konkursą vykdomas asmeniui prisijungiant interneto svetainėje [www.evarzytynes.lt](http://www.evarzytynes.lt) ir patvirtinant savo tapatybęsvetainėje siūlomais asmens tapatybės nustatymo būdais.

10. Patvirtinti savo tapatybę interneto svetainėje www.evarzytynes.lt nurodytais tapatybės nustatymo būdais gali Lietuvos Respublikos piliečiai arba užsienio piliečiai, kuriems Lietuvos Respublikos teisės aktų nustatyta tvarka yra išduoti asmens tapatybę patvirtinantys dokumentai.

11. Asmuo, patvirtinęs savo tapatybę, specialiosios interneto svetainės skiltyje „Mano duomenys“ privalo nurodyti: adresą korespondencijai (jei gyvenamoji vieta / buveinė nėra deklaruota ar nesutampa su deklaruota), elektroninio pašto adresą, telefono numerį, banko sąskaitos, į kurią turi būti grąžintas dalyvio pradinis įnašas, numerį. Jeigu Nuomos konkurse dalyvaujama per atstovą, atstovas privalo nurodyti atstovaujamo asmens vardą, pavardę / juridinio asmens pavadinimą, įmonės kodą, taip pat atstovavimo pagrindą. Nuomos konkurso organizatoriui patvirtinus registracijos duomenis, registracijoje pateikti duomenis negali būti keičiami.

12. Fizinis asmuo, prisijungęs interneto svetainėje www.evarzytynes.lt, gali veikti savo vardu arba kaip kito fizinio ar juridinio asmens atstovas, nurodęs atstovaujamo asmens vardą, pavardę / juridinio asmens pavadinimą, kodą, taip pat atstovavimo pagrindą ir registracijos metu pateikęs savo atstovavimo faktą patvirtinančio teisės aktų nustatyta tvarka išduoto įgaliojimo kopiją.

13. Juridinis asmuo Nuomos konkurse gali dalyvauti per atstovą – juridinio asmens vadovą arba įgaliotą asmenį, kuriam įgaliojimą juridinio asmens vadovas gali suteikti, pasirašęs įgaliojimą elektroniniu parašu ir registracijos metu pateikęs savo atstovavimo faktą patvirtinančio teisės aktų nustatyta tvarka išduoto įgaliojimo kopiją.

14. Jeigu yra atstovaujamų asmenų grupė, ir pats dalyvis bus nuomininkas, jis turi būti įtrauktas kaip atstovaujamas asmuo. Jeigu dalyvis nebus įtrauktas kaip atstovaujamas asmuo atstovaujamų asmenų grupėje, tai reikš, kad jis tik atlieka dalyvio funkciją, bet turto neišsinuomos. Jeigu atstovaujami asmenys nenurodomi, tai reiškia, kad dalyvis atstovauja pats save, ir Nuomos konkurso laimėjimo atveju turto nuomininkas bus dalyvis.

15. Fizinis asmuo į konkretų Nuomos konkursą gali registruotis tik vieną kartą kaip dalyvis arba kaip fizinio ar juridinio asmens atstovas.

 16. Asmuo privalo patvirtinti, kad susipažino su šiuo Aprašu, valstybės įmonės Registrų centro patvirtinta Nuomos konkursų organizavimo ir vykdymo informacinių technologijų priemonėmis tvarka, Nuomos konkurso organizatoriaus skelbime nurodytomis turto nuomos sąlygomis ir sutinka, jog valstybės įmonė Registrų centras ir Nuomos konkurso organizatorius tvarkys jo asmens duomenis, įskaitant asmens kodą, dalyvavimo Nuomos konkurse tikslais Lietuvos Respublikos teisės aktų nustatyta tvarka.

17. Nuomos konkurse ketinantys dalyvauti asmenys, registruodamiesi į Nuomos konkursą, pateikia apmokėjimo dokumentų skaitmenines kopijas, papildomai pateikia žemiau nurodytų dokumentų skaitmenines kopijas (jeigu taikoma):

17.1. [jeigu Nuomos konkurse ketina dalyvauti keli asmenys (asmenų grupė), – sandorio dėl ketinimo išsinuomoti Turtą arba jungtinės veiklos sutarties kopijas;]

17.2. atstovavimo faktą patvirtinančio teisės aktų nustatyta tvarka išduoto įgaliojimo kopiją;

17.3 [kitų Nuomos konkurso skelbime nurodytų dokumentų kopijas.]

18. Asmuo, pateikdamas dokumentus registruotis į Nuomos konkursą, turi būti sumokėjęs dalyvio registravimo mokestį (jeigu taikoma) ir dalyvio pradinį įnašą, kurių dydžiai nurodyti Nuomos konkurso skelbime. Mokėjimai atliekami į skelbime nurodytą Nuomos konkurso organizatoriaus sąskaitą (-as).

19. Jeigu asmeniui registruojantis į Nuomos konkursą pasibaigė Nuomos konkurso registracijos laikas, tolesni registravimo veiksmai negalimi. Jeigu asmuo į Nuomos konkurso organizatoriaus sąskaitą (-as) pervedė dalyvio pradinį įnašą ir dalyvio registravimo mokestį (jeigu taikoma), bet nespėjo užbaigti registracijos į Nuomos konkursą, jis Nuomos konkurso organizatoriui turi pateikti prašymą, kuriame būtų nurodytas sąskaitos, į kurią reikia grąžinti dalyvio pradinį įnašą ir dalyvio registravimo mokestį (jeigu taikoma), numeris. Šiuo atveju dalyvio pradinis įnašas ir dalyvio registravimo mokestis (jei taikoma) grąžinami per [5 (penkias)] [darbo] / [kalendorines] dienas nuo prašymo gavimo dienos.

20. Nuomos konkurso organizatorius per Nuomos konkurso skelbime nurodytą laiką patikrina asmens registracijos metu pateiktus dokumentus ir informaciją bei Nuomos konkurso organizatoriaus šio Aprašo nustatyta tvarka priima sprendimą patvirtinti arba atmesti dalyvio registraciją.

21. Nuomos konkurso organizatoriui patvirtinus arba atmetus dalyvio registraciją, sistema išsiunčia elektroninį pranešimą asmens registracijos metu nurodytu elektroninio pašto adresu apie patvirtintą arba atmestą registraciją į Nuomos konkursą. Asmuo savo registracijos būseną gali pasitikrinti prisijungęs prie tinklalapio [www.evarzytynes.lt](http://www.evarzytynes.lt).

**IV. SKYRIUS**

**ASMENS DUOMENŲ TVARKYMAS**

22. [IV skyrių pildo Nuomos konkurso organizatorius, nes jis yra atitinkamų dalyvio ir dalyvio atstovo asmens duomenų valdytojas kai tvirtina asmens registraciją. Todėl nurodyti tikslą ir aprašyti kaip jis tvarko duomenis – paties Nuomos konkurso organizatoriaus atsakomybė ir dalykas].

**V SKYRIUS**

**NUOMOS KONKURSO VYKDYMAS**

 23. Nuomos konkursus organizuoja ir vykdo Nuomos konkurso organizatoriaus įgalioti asmenys.

24. Nuomos konkursas vykdomas skelbime nurodytu laiku. Jeigu iki Nuomos konkurso pradžios neužsiregistravo nei vienas dalyvis, Nuomos konkursas laikomas neįvykusiu.

25. Vykstant Nuomos konkursui, jo dalyviai turi nurodyti siūlomą nuomos kainą už Turtą. Nuomos konkurso dalyviai nuomos kainą gali didinti automatiniu arba neautomatiniu būdu, Nuomos konkursų organizavimo ir vykdymo informacinių technologijų priemonėmis tvarkos aprašu, patvirtintu valstybės įmonės Registrų centro generalinio direktoriaus 2021 m. kovo 22 d. įsakymu Nr. VE-160 (1.3 E) „Dėl Nuomos konkursų organizavimo ir vykdymo informacinių technologijų priemonėmis tvarkos aprašo patvirtinimo“ nustatyta tvarka.

26. Nuomos konkurso vykdymo metu interneto svetainėje [www.evarzytynes.lt](http://www.evarzytynes.lt) rodoma didžiausia tuo metu pasiūlyta turto nuomos kaina už mėnesį.

27. Dalyvio pasiūlyta nuomos kaina laikoma priimta, kai iki Nuomos konkurso pabaigos ji užfiksuojama interneto svetainės [www.evarzytynes.lt](http://www.evarzytynes.lt) serveryje. Dalyvis neturi teisės atšaukti savo nuomos kainos pasiūlymo.

**VI SKYRIUS**

**NUOMOS KONKURSO PABAIGA**

28. Nuomos konkursas baigiamas skelbime nurodytu laiku. Jeigu iki Nuomos konkurso pabaigos yra gautas bent vienas nuomos kainos pasiūlymas, Nuomos konkursas pratęsiamas papildomam penkių minučių ir nulio sekundžių terminui, kurio metu dalyviai gali siūlyti nuomos kainą. Po kiekvieno per pratęstą papildomą penkių minučių ir nulio sekundžių terminą gauto nuomos kainos pasiūlymo Nuomos konkursas pakartotinai pratęsiamas penkių minučių ir nulio sekundžių terminui, kuris pradedamas skaičiuoti nuo nuomos kainos pasiūlymo gavimo momento. Pratęstas Nuomos konkursas užbaigiamas, jeigu per penkias minutes ir nulį sekundžių po paskutinio kainos pasiūlymo negaunamas kitas didesnės nuomos kainos pasiūlymas.

29. Nuomos konkurso laimėtoju pripažįstamas tas dalyvis, kuris iki Nuomos konkurso pabaigos pasiūlė didžiausią nuomos kainą. Laimėjusio dalyvio pasiūlyta kaina yra turto nuomos kaina.

30. Pasibaigus Nuomos konkursui, interneto svetainėje www.evarzytynes.lt paskelbiama nuomos kaina, laimėtojui išsiunčiamas elektroninis pranešimas apie laimėtą Nuomos konkursą, o nelaimėjusiems dalyviams išsiunčiamas elektroninis pranešimas apie tai, kad jie Nuomos konkurso nelaimėjo.

31. Nuomos konkursas laikomas neįvykusiu, jeigu:

31.1. neužregistruotas nė vienas Nuomos konkurso dalyvis;

31.2. nė vienas dalyvis nepasiūlė Nuomos konkurso sąlygose nustatytos pradinės arba didesnės pagal nurodytą minimalų kainos kėlimo intervalą nuomos kainos;

 31.3. [paaiškėja, kad Nuomos konkurso laimėtojas neatitinka dalyviui keltų reikalavimų, nurodytų Nuomos konkurso sąlygose, ir Nuomos konkurso organizatorius priima sprendimą paskelbti Nuomos konkursą neįvykusiu;]

31.4. neįvykdytos kitos nuomos konkurso sąlygos.

 32. Nuomos konkurso organizatorius, pagal interneto svetainės [www.evarzytynes.lt](http://www.evarzytynes.lt) administratoriaus pranešimą dėl tinklapio veiklos sutrikimo, dėl kurio Nuomos konkursas negali būti laikomas teisėtai įvykusiu, gali priimti sprendimą paskelbti Nuomos konkursą atšauktu arba jį nutraukti. Sprendimą priima Nuomos konkurso organizatorius.

33. Neįvykęs to paties turto Nuomos konkursas gali būti skelbiamas pakartotinai, jei tokį sprendimą priima Nuomos konkurso organizatorius.

34. Apie rengiamą to paties turto pakartotinį Nuomos konkursą skelbiama ne vėliau kaip prieš 4 (keturias) kalendorines dienas iki dalyvių registravimo į Nuomos konkursą pradžios.

35. Nuomos konkurso dalyviams, nelaimėjusiems Nuomos konkurso, taip pat asmenims, sumokėjusiems dalyvio pradinį įnašą, bet neįregistruotiems dalyviais, dalyvio pradiniai įnašai grąžinami per [3 (tris)] [darbo] / [kalendorines] dienas nuo Nuomos konkurso pabaigos į dalyvių nurodytas sąskaitas.

36. Nuomos konkursą laimėjusio dalyvio sumokėtas dalyvio pradinis įnašas įskaitomas į turto nuomos kainą.

37. Nuomos konkurso laimėtojas privalo per [30 (trisdešimt)] [darbo] / [kalendorinių] dienų nuo Nuomos konkurso laimėtojo paskelbimo dienos pasirašyti turto nuomos sutartį.

38. [Jeigu Nuomos konkurso laimėtojas per Aprašo 37 punkte nurodytą [30 (trisdešimt)] [kalendorinių] / [darbo] dienų terminą atsisako sudaryti, neatvyksta sutartu laiku sudaryti arba nesudaro turto nuomos sutarties (išskyrus atvejį, kai turto nuomos sutartis negali būti sudaroma dėl priežasčių, kurios nepriklauso nuo šalių, o priklauso nuo institucijų ir / ar pareigūnų, kurie privalo išduoti pažymas ir/ ar kitus dokumentus, kurie yra privalomi įstatymų nustatyta tvarka tinkamai įforminti), laikoma, kad jis atsisako išsinuomoti turtą, netenka teisės dalyvauti to paties turto Nuomos konkurse, dalyvio pradinis įnašas Nuomos konkurso laimėtojui negrąžinamas ir laikomas laimėtojo bauda, padengianti minimalius nuomos konkurso organizatoriaus nuostolius, Nuomos konkursas laikomas neįvykusiu].

 39. Už Nuomos konkurso paskelbimą, vykdymą, atšaukimą, paskelbimą neįvykusiu atsako Nuomos konkurso organizatorius. [Nuomos konkurso organizatorius turi teisę atšaukti Nuomos konkursą ir/ar paskelbti neįvykusiu ir/ar atsisakyti sudaryti su laimėtoju turto nuomos sutartį, jeigu nustatomos aplinkybės, dėl kurių turto nuomos sutartis šiame Apraše nustatyta tvarka ir terminais negalės būti sudaryta arba, jei sutartis bus sudaryta, kyla rizika, jog sutartis bus pripažinta niekine, negaliojančia ir negalima vykdyti. Šiame punkte nurodyti Nuomos konkurso organizatoriaus sprendimai nebus laikomi dalyvių (laimėtojo) teisių pažeidimu. Tokiu atveju dalyviams į jų nurodytas sąskaitas per [5 (penkias)] [darbo] / [kalendorines] dienas nuo šiame punkte nurodyto Nuomos konkurso organizatoriaus sprendimo priėmimo dienos grąžinamas dalyvio registravimo mokestis (jei taikoma) ir pradinis įnašas].

40. Nuomos konkursui pasibaigus, informacija apie nuomos konkursą viešai skelbiama interneto svetainėje [www.evarzytynes.lt](http://www.evarzytynes.lt) 60 (šešiasdešimt) kalendorinių dienų.

41. Ginčai, kilę dėl Nuomos konkurso organizavimo, vykdymo ar jo rezultatų, sprendžiami Lietuvos Respublikos įstatymų nustatyta tvarka.

 42. Šis Aprašas skelbiamas Nuomos konkurso organizatoriaus interneto svetainėje [[www.](http://www.) ] ir interneto svetainėje [www.evarzytynes.lt](http://www.evarzytynes.lt). Aprašo nuostatos bet kuriuo metu gali būti keičiamos, paskelbiant jų naują redakciją ir nurodant naujos redakcijos paskelbimo datą ir laiką šiame punkte nurodytose interneto svetainėse. Jei nėra nurodyta kitaip, nauja Aprašo redakcija įsigalioja jos paskelbimo interneto svetainėse dieną.

\_\_\_\_\_\_\_\_\_\_\_\_\_\_\_\_\_\_\_\_\_\_\_